

VLADA REPUBLIKE HRVATSKE

Zagreb, 25. svibnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad 18. konvencijom hrvatskih izvoznika i 16. dodjelom nagrada „Zlatni ključ“ najboljim izvoznicima za 2022. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

|  |
| --- |
| **P R I J E D L O G** |

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_\_ 2023. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad 18. konvencijom hrvatskih izvoznika i 16. dodjelom nagrada „Zlatni ključ“ najboljim izvoznicima za 2022. godinu, sukladno zamolbi Hrvatskih izvoznika.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

Klasa:

Urbroj:

Zagreb,

|  |
| --- |
| PREDSJEDNIK  mr. sc. Andrej Plenković |

**O B R A Z L O Ž E N J E**

Ovim Zaključkom Vlada Republike Hrvatske prihvaća pokroviteljstvo nad 18. konvencijom hrvatskih izvoznika i 16. dodjelom nagrada „Zlatni ključ“ najboljim izvoznicima za 2022. godinu , koja će se održati u Zagrebu u Kući za ljude i umjetnost - LAUBA, 3. srpnja 2023.

Ministarstvo gospodarstva i održivog razvoja razmotrilo je zamolbu Hrvatskih izvoznika i ocijenilo da se radi o konvenciji od nacionalne važnosti koja pridonosi promicanju gospodarstva u cjelini, a koja se tradicionalno održava dugi niz godina te predlaže da Vlada Republike Hrvatske prihvati pokroviteljstvo nad predmetnom konvencijom, bez financijskih obveza.